फैसला आने के बाद संजय दत्त ने एक बयान में कहा, ‘‘मैं फैसले की प्रति देखूंगा और कानूनी विकल्पों पर गौर कर रहा हूं. अदालत में मेरी अब भी आस्था है, मेरा परिवार मेरे साथ है और मैं अब भी मजबूत हूं.’’ संजय दत्त सुप्रीम कोर्ट की उसी पीठ के चौंबर में सुनवाई की पुनर्विचार याचिका इस आधार पर दायर कर सकते हैं कि रिकॉर्ड में सरसरी तौर पर चूक नजर आती है. अगर यह तरीका भी कामयाब नहीं हुआ तो वे ‘‘क्यूरेटिव’’ याचिका कर सकते हैं कि सहज न्याय के सिद्धांतों का उल्लंघन हुआ है. अगर इस याचिका पर विचार हुआ तो स्वीकृति के लिए सुप्रीम कोर्ट के लिए तीन सबसे वरिष्ठ न्यायधीशों को इसकी प्रति दी जाएगी.